കിടപ്പുരോഗികള്ക്ക് സ്നേഹസമ്മാനം ആലത്തൂര്: തരൂര് പഞ്ചായത്തിലെ നിര്ധനരായ കിടപ്പുരോഗികള്ക്ക് സ്നേഹ സ്പര്ശമായി വില്വാദ്രി ആയുര്വേദ ഹോസ്പിറ്റല് ആരോഗ്യസംരക്ഷണ ഉത്പന്നങ്ങള് അടങ്ങിയ കിറ്റുകള് വിതരണം ചെയ്തു. പഴന്പാലക്കോട് പ്രാഥമികാരോഗ്യകേന്ദ്രത്തില് സംഘടിപ്പിച്ച ചടങ്ങ് കെ.ഡി.പ്രസേനന് എംഎല്എ ഉദ്ഘാടനം ചെയ്തു .തരൂര് പഞ്ചായത്തിലെ എണ്പത്തഞ്ചോളം കിടപ്പുരോഗികള്ക്കാണ് കിറ്റുകള് വിതരണം നടത്തിയത്. വില്വാദ്രി ആയുര്വേദ ഹോസ്പിറ്റല് എംഡി സാലി സജീര് അദ്ധ്യക്ഷനായി. ബ്ലോക്ക് പഞ്ചായത്തംഗം പുഷ്പലത, വികസനകാര്യ സ്ഥിരം സമിതി ചെയര്മാന് ചെന്താമരാക്ഷന്, സിപിഎം ഏരിയാ കമ്മിറ്റി അംഗം ടി. വാസു , മെഡിക്കല് ഓഫീസര് ഡോ. വിനോജ്, ഹെല്ത്ത് സൂപ്പര്വൈസര് മൊയ്തീന്കുട്ടി, രാജേന്ദ്രന് മംഗലത്ത്, അംബിക രാജേന്ദ്രന്, പാലിയേറ്റീവ് നഴ്സുമാരായ ജൂലിയറ്റ് സ്കറിയ, അഖില നാരായണന് എന്നിവര് സംസാരിച്ചു . നിവേദനം നല്കിആലത്തൂര്: അത്യാവശ്യ സാധനങ്ങള് വാങ്ങാന് പോകുന്നവരുടെയും വില്ക്കുന്ന വ്യാപാര സ്ഥാപനങ്ങളുടെയും പേരില് കോവിഡ് മാനദണ്ഡ ലംഘനത്തിന്റെ പേരില് അനാവശ്യ നടപടിയെടുക്കുന്നത് ഒഴിവാക്കണമെന്ന് ഫോറം ഫോര് കണ്സ്യൂമര് ജസ്റ്റീസ് സംസ്ഥാന സര്ക്കാരിനോട് അഭ്യര്ത്ഥിച്ചു. ഇത് സംബന്ധിച്ച നിവേദനം മുഖ്യമന്ത്രിക്ക് ഇമെയില് അയച്ചു. നിവേദനം നടപടിക്കായി പൊലീസ് മേധാവിക്കയച്ചതായി മുഖ്യമന്ത്രിയുടെ ഓഫീസ് അറിയിച്ചു.